Madmester-to-do+til+fællesspisning


 * How-to-cook-for many**

Her er en guide til, hvilke opgaver man har som madmester til fællesspisninger og, hvordan man kan planlægge og udnytte sin tid bedst muligt.

__Dagene op til fællesspisningen:__ 1) Hold øje med, hvor mange der har tilmeldt sig ugen op til fællesspisningen. Dermed får du en fornemmelse af, hvor meget du skal planlægge.

2) Find opskrifter og beregn dem så de passer til det samlede antal tilmeldte. Du kan med fordel bruge opskrifter fra nettet, hvor det er muligt at beregne til et bestemt antal personer. Fx www.opskrifter.dk, www.aarstiderne.dk/opskrifter, www.cancer.dk/opskrifter, www.hjerteforeningen.dk/opskrifter eller andre hjemmesider.

2.1 Hvis du selv skal beregne opskrifter til flere end angivet, så gang bare antallet op til flere. __Men vær opmærksom på:__ - at krydderierne ikke skal ganges lige så meget op, der skal bruges meget mindre!!! Så tilsæt alle krydderier til sidst, hvis det er muligt! - at der skal bruges mindre mad til flere personer, så beregn til 2-4 personer mindre end der kommer - hvis du laver en buffet, så lav mindre portioner af fx salaterne. Sidste gang lavede vi 5 salater til 50 personer, og hver salat blev ganget op til en portion til 8 personer (hvilket var rigeligt).

2.2 Overvej tidligt om du vil lave én ret, eller flere retter og planlæg, hvilke ting der skal laves først. Fx tager det lang tid at skrælle kartofler og koge dem til mange, så det skulle laves først. Undgå alt for meget der skal bages/steges, da det tager lang tid.

3) Når du nu har styr på, hvor mange der kommer, hvilke retter du vil lave og har beregnet dine opskrifter, så udskriv opskrifterne til dagen. (gerne beregnet til det antal der passer fx 8 personer).

4) Lav din indkøbsliste, det nemmeste er at samle alle ingredienser på én stor liste og køb gerne lidt for meget. Hvis det er muligt, så tjek tørvare-skabet i afdelingen for de ingredienser du skal bruge, så undgår du at købe 2l olivenolie når der i forvejen er noget. Lav indkøbsliste i et excel-ark, så tager næste punkt ingen tid.

5) Lav et overslag på priserne til din indkøbsliste, så du får en fornemmelse af, hvor meget maden kommer til at koste. Brug med fordel de grøntsager der er i posen (det kan du dog først få at vide mandagen i forvejen) og bønner mm. Kød er dyrt!

6) Find ud af, om du kan handle med mindre grøntsagshandlere i nærheden, der kan du nemlig spare en masse penge. På Østerbro-afdelingen fik vi sidst en virkelig god pris hos //Mona´s Frugt & Grønt på Nordre Frihavnsgade 82.// Bare bestil 2 dage i forvejen, så giver hun dig en pris på de varer du skal bruge. Der skal betales i kontanter.

__På dagen:__ 7) Få et overblik over, hvor mange hjælpere du har i køkkenet inden de kommer.

8) Send straks 2-3 afsted for at lave indkøbene for dig. Du kan også selv gå i gang inden de kommer, så har I noget at gå i gang med. De andre kan i mellemtiden gøre køkkenet klar ved at finde redskaber, koge vand og rydde op.

9) Når indkøbene er i hus, så sæt folk i gang med opskrifterne. Det smarteste er, at du __ikke__ laver mad - men sætter de andre i gang og holder overblikket!!! Hold styr på, hvilke ting der skal koges/bages/skrælles først og sæt folk på det. Vær opmærksom på at opvaskeren kører, imens der laves mad. På den måde kommer I aldrig til at mangle redskaber. Hvis der mangler hænder, så gå selv i gang - men det er dig der bliver spurgt om alt (hvorfor det er en rigtig god idé med opskrifter til hver ret!)

10) Husk at det er sjovt at lave mad :-) Sålænge du holder overblikket og har styr på tiden, kan det kun blive hyggeligt. De fleste madlavnings-folk ved godt, hvordan man laver mad - men vær ikke bange for at give gode råd eller at rette på fremgangsmåder. Spred god stemning, og giv folk ansvar for deres egen ret.

11) Når klokken nærmer sig serveringen, kommer der mange folk i køkkenet. Vær ikke bleg for at sende nysgerrige eller bare nogle der liiiiige skal se, hvad vi skal spise ud af køkkenet. Jo mindre mennesker der blander sig, jo bedre stemning er der i køkkenet :-) Og du bestemmer, hvor mange der skal være.